b'\n_START_ARTICLE_\nKasongo\n_START_SECTION_\nKasaysayan\n_START_PARAGRAPH_\nNagtatag si Tippu Tip, isang Apro-Arabeng mangangalakal, ng isang posteng pangangalakal sa Kasongo noong 1875. Dinalaw ito ni Henry Morton Stanley sa pagitan ng 1879 at 1884, noong kaniyang ikatlong ekspedisyon._NEWLINE_Ang teritoryo ay nasa sentro ng digmaan sa Silangang Congo noong 1892\xe2\x80\x931894 at ng mga Himagsikang Batetela noong 1898. Magkaraan ng isang dantaon, lubhang napinsala ang Kasongo at mamamayan nito sa Ikalawang Digmaang Congo (1998\xe2\x80\x932003). Masigasig sa lugar ang mga organisasyong di-pampamahalaan (NGO) na CARE at Concern Worldwide.\n_START_SECTION_\nHeograpiya\n_START_PARAGRAPH_\nAng Kasongo ay nasa silangan ng Ilog Lualaba, hilagang-kanluran ng tagpuan nito sa Ilog Luama, sa taas na 2188\xc2\xa0talampakan (666 na metro). Tinatayang nasa 63,000 katao ang populasyon ng teritoryo._NEWLINE_Pinaglilingkuran ng Paliparan ng Kasongo ang teritoryo. Naka-ugnay ang teritoryo sa Kindu sa pamamagitan ng Daang Kasongo na may habang 150 milya, ngunit umaabot sa dalawang araw ang paglalakbay dahil sa kalunos-lunos na kalagayan nito.'